14/12/2022 | Administración LocalMunicipal
Porto do Son
Aprobación listaxe definitiva aspirantes admitidos e excluídos, tribunal e data fase concurso promoción interna, encargado/a de obras,

Aprobación da listaxe definitiva de aspirantes admitidos e excluídos, nomeamento do tribunal e data da celebración da fase de concurso do proceso selectivo polo sistema de promoción interna, dunha (1) praza de encargado/a de obras, funcionario de carreira. Por Decreto de Alcaldía nº 1365/2022 de data 09/12/2022, aprobouse a listaxe definitiva de aspirantes admitidos e excluídos, nomeamento do tribunal e data da celebración da fase de concurso do proceso selectivo polo sistema de promoción interna, dunha (1) praza de encargado/a de obras, funcionario de carreira, que se transcribe literalmente: “D. José Luis Oujo Pouso, Alcalde-Presidente do Concello de Porto do Son, en uso das facultades que lle confire a Lei 7/19875, de 2 de abril, reguladora das Bases do Réxime Local. Visto o acordo da Xunta de Goberno Local de data 07/09/2022 polo que se aprobou a convocatoria e bases das probas selectivas para o nomeamento en propiedade, funcionario/a de carreira, pertencente ao grupo “C”, subgrupo “C2”, encadrado na Escala de Administración Especial, subescala de Servizos Especiais, baixo a denominación “”Encargado/a de obras”, promoción interna Visto o anuncio publicado BOP (Nº 176 de 15/09/2022), no DOG (Nº 198 de 18/10/2022) e BOE ( Nº 257 de 26/10/2022). Visto o disposto na base 6 que rexe o proceso selectivo: Rematado o prazo de presentación de solicitudes, e no prazo máximo dun mes, a Alcaldía aprobará a lista provisional das persoas admitidas e excluídas, co motivo da exclusión, así como as persoas exentas e non exentas da realización do exercicio acreditativo do coñecemento da lingua galega, que se fará pública no taboleiro electrónico de anuncios e na web municipal, así como no Boletín Oficial da Provincia da Coruña. As persoas excluídas, así como as omitidas na relación de admitidas ou excluídas, disporán dun prazo de dez (10) días hábiles, que comezará a contar dende o día seguinte ao da publicación da resolución no Boletín Oficial da Provincia, para corrixir os defectos que motivaron a súa exclusión ou a súa omisión da lista de admitidas. Cando a emenda fose presentada por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo), comunicarase ao Concello a súa remisión dentro do prazo de corrección por correo electrónico ao enderezo: correo@portodoson. gal, ou por calquera outro medio polo que quede debidamente acreditado, achegando copia do resgardo da presentación da solicitude, indicando como asunto: PI – ENCARGADO DE OBRAS No caso de que no citado prazo non se presentasen reclamacións contra a lista provisional, ou non houbera ningún aspirante excluído, entenderase como definitiva. Na mesma resolución indicarase a data, lugar e hora da constitución do Tribunal cualificador, así como para o inicio do proceso selectivo, que se iniciará coa fase de concurso. Vistas as instancias presentadas para o proceso selectivo. Visto canto antecede, considérase que o expediente seguiu a tramitación establecida na Lexislación aplicable procedendo a súa aprobación inicial polo Alcalde de conformidade co artigo 21.1. g) da Lei 7/1985, de 2 de abril, Reguladora das Bases do Réxime Local Por iso, de conformidade co establecido no artigo 175 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, o que subscribe eleva a seguinte proposta de resolución: Primeiro. Aprobar de forma definitiva a seguinte relación de aspirantes admitidos e excluídos da convocatoria referenciada: Segundo. Nomear ao tribunal cualificador do proceso selectivo que terá a seguinte composición, o cal debera facerse público e ser notificado de tal nomeamento ós efectos previstos nos artigos 23 e 24 da lei 40/2015 de 1 de outubro de Réxime Xurídico do Sector Público: Presidente: Dª. Yolanda Manuela Hariri Goldsworthy, funcionaria do Concello de Porto do Son. Suplente: Dª. María Carmen Monzón Rodríguez, funcionaria do Concello de Porto do Son. Vogal 1: Dª. María Herminia Pouso Maneiro, funcionaria do Concello de Porto do Son. Suplente: Dª. Francisca Esther Saaidi Jdia, persoal laboral fixo do Concello de Porto do Son. Vogal 2: D. Oleg Fricke Batiste, funcionario da Xunta de Galicia Suplente: De ser necesario será nomeado pola Alcaldía do Concello de Porto do Son. Vogal 3: Shaohua Sand Belaustegui, funcionaria do Concello de Porto do Son. Suplente: DªMarta Noelia Balsa Berreteaga, funcionaria do Concello de Porto do Son. Secretario: D. Julio Francisco Seijas Arufe, funcionario do Concello de Porto do Son. Suplente: Mª. del Pilar Sánchez Fariña, funcionaria do Concello de Porto do Son. Terceiro. O Tribunal constituirase na Casa do Concello de Porto do Son, sita en Rúa Atalaia s/n, 15970 – Porto do Son, ás 10:00 horas do 19 de decembro de 2022 para a baremación da fase de concurso (sen carácter eliminatorio). O tribunal procederá á baremación dos méritos presentados polas persoas aspirantes e unha vez rematada esta fase procederá a publicación das puntuacións (https://portodoson.sedelectronica. gal) e na páxima web municipal ( www.portodoson. gal). Cuarto. Contra a presente resolución poderá interpoñerse recurso potestativo de reposición perante a Alcaldía, no prazo dun mes, ou ben recurso contencioso- administrativo perante o Xulgado Contencioso- Administrativo; en ámbolos dous casos, o prazo contarase desde o día seguinte ao de publicación. O feito de figurar na relación de admitidos/as non prexulgará que se lles recoñeza aos aspirantes o cumprimento dos requisitos esixidos. Cando da documentación a presentar unha vez superado o proceso selectivo se desprenda que non cumpren algún dos requisitos, os/as aspirantes decaerán en todos os seus dereitos que puideran derivarse da súa participación no procedemento. Quinto. Visto o disposto na base 6 que rexe o proceso selectivo, publicar esta resolución no taboleiro electrónico de anuncios e na web municipal, así como no Boletín Oficial da Provincia da Coruña”. Porto do Son, 9 de decembro de 2022 O Alcalde José Luis Oujo Pouso